CELEX: E2013P0013
Language: lt
Date: 2013-07-03 00:00:00
Title: 2013 m. liepos 3 d. ELPA priežiūros institucijos ieškinys Norvegijos Karalystei (Byla E-13/13)

10.10.2013   
            
            
               LT
            
            
               Europos Sąjungos oficialusis leidinys
            
            
               C 294/10
            
         2013 m. liepos 3 d. ELPA priežiūros institucijos ieškinys Norvegijos Karalystei
   (Byla E-13/13)
   2013/C 294/10
   ELPA priežiūros institucija, atstovaujama Xavier Lewis ir Catherine Howdle, atliekančių ELPA priežiūros institucijos, 35, Rue Belliard, 1040 Brussels, Belgium, įgaliotinių funkcijas, 2013 m. liepos 3 d. pateikė ieškinį Norvegijos Karalystei ELPA teisme.
   ELPA priežiūros institucija prašo ELPA teismo:
   
               1)
            
            
               paskelbti, kad nesugebėdama tinkami įgyvendinti nacionalinėje teisėje Europos ekonominės erdvės susitarimo IX priedo 23b punkte nurodyto teisės akto, (t. y. Direktyvos 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui), priderinto prie EEE susitarimo 1 protokolu, 37 straipsnio 1 dalies, Norvegijos Karalystė neįvykdė įsipareigojimų pagal tą aktą ir pagal EEE susitarimo 7 straipsnį;
            
         
               2)
            
            
               nurodyti Norvegijos Karalystei padengti bylinėjimosi išlaidas.
            
         Teisinės bei faktinės aplinkybės ir teismui pateikti ieškinio pagrindai:
   
               —
            
            
               Prašymas susijęs su tuo, kad Norvegijos Karalystė nesugebėjo tinkamai įgyvendinti Europos ekonominės erdvės susitarimo IX priedo 23b punkte nurodyto teisės akto, priderinto prie EEE susitarimo 1 protokolu.
            
         
               —
            
            
               ELPA priežiūros institucija teigia, kad Norvegijos teisėje nėra užtikrinta galimybė veiksmingai stebėti tam tikrų asmenų, kurie priskiriami direktyvos ratione personae taikymo sričiai, veiklą. Ji taip pat teigia, kad Norvegija nesiėmė jokių veiksmų, kad būtų ištaisyti nacionalinėje teisėje esantys trūkumai.
            
         
               —
            
            
               ELPA priežiūros institucija teigia, kad dabar Norvegija nuolat pažeidžia įsipareigojimus įgyvendinti nacionalinėje teisėje Direktyvą 2005/60/EB tokioje formoje, kokioje ji įtraukta į EEE susitarimo priedus.